Ministru kabineta noteikumu projekta „Valsts un Eiropas Savienības atbalsta piešķiršanas, administrēšanas un uzraudzības kārtība piena produktu piegādei izglītojamiem vispārējās izglītības iestādēs” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts (turpmāk – projekts) izstrādāts saskaņā ar Lauksaimniecības un lauku attīstības likuma 5.panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Patlaban Latvijā valsts un Eiropas Savienības (turpmāk – ES) atbalsts piena produktu piegādei izglītojamajiem vispārējās izglītības iestādēs jeb “Skolas piena” programmai tiek piešķirts saskaņā ar Ministru kabineta 2011.gada 1.februāra noteikumiem Nr.106 „Kārtība, kādā piešķir, administrē un uzrauga valsts un Eiropas Savienības atbalstu piena produktu piegādei izglītojamiem vispārējās izglītības iestādēs” (turpmāk – noteikumi Nr.106). Tā kā plānotais grozījumu apjoms pārsniedz pusi no noteikumu Nr.106 apjoma, ir sagatavots jauns normatīvais akts. Normatīvā akta mērķis ir noteikt tādus valsts līdzfinansējuma noteikšanas principus, kas pamatoti ar reālo situāciju pasterizēta piena ražošanā un faktiskajām piegādes izmaksām, tādējādi veicinot optimālu budžeta izlietojumu un rodot līdzekļus augstākām kvalitātes prasībām atbilstoša un individuālai izdalīšanai vairāk piemērota tilpuma fasēta piena piegādei programmas īstenošanas gaitā.Normatīvā akta projektam nebūs nepieciešams finansējums papildus tam, kas ir piešķirts ar noteikumiem Nr.106. Finansiālie nosacījumi ir skaidroti anotācijas III sadaļā. ES atbalstu skolēnu apgādei ar piena produktiem nosaka:1. Eiropas Parlamenta un Padomes 2013.gada 17.decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes regulas (EEK) Nr.922/72, (EEK) Nr.1037/2001 un (EK) Nr.1234/2007 (turpmāk – regula Nr.1308/2013);
2. Padomes 2013.gada 16.decembra Regula (ES) Nr.1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgu organizāciju (turpmāk – regula Nr.1370/2013);
3. Komisijas 2008.gada 10.jūnija Regula (EK) Nr.657/2008, ar ko nosaka sīki izstrādātus noteikumus par to, kā piemērot Padomes regulu (EK) Nr.1234/2007 attiecībā uz Kopienas atbalstu piena un dažu piena produktu piegādē izglītības iestāžu skolēniem (turpmāk – regula Nr.657/2008).

Minētie ES normatīvie akti nosaka, ka dalībvalsts var izvēlēties konkrētus produktus, par kuru piegādi izglītojamiem iespējams pretendēt uz atbalstu (Regulas Nr.1308/2013 26. panta 1.punkts, Regulas Nr.657/2008 3.panta 1.punkts un I pielikums). Turklāt ES normatīvie akti nosaka, ka atbalsta apmērs, kas tiek finansēts no ES, ir EUR 18,15 par jebkura veida pienu (regulas Nr.1370/2013 6.panta 2.punkts) un šo atbalstu piešķir par maksimālo daudzumu 0,25 litri piena ekvivalenta vienam bērnam vienā skolas dienā (Regulas Nr.1370/2013 6.panta 1.punkts.). Atbalsta apmērs citiem piena produktiem, ko var piegādāt programmā, ir noteikts Regulas Nr.657/2008 II pielikumā. Vienlaikus Regulas Nr.1308/2013 26.panta 5.pants nosaka, ka dalībvalsts, īstenojot programmu, papildus ES atbalstam var piešķirt arī valsts atbalstu. Patlaban, ievērojot Regulas Nr.1308/2013 26.panta 5.panta nosacījumus, noteikumos Nr.106 noteikts, ka par termiski apstrādāta piena bez piedevām piegādi pirmsskolas un 1.–9.klases izglītojamiem var pretendēt uz valsts līdzfinansējumu, ja piens ir ražots atbilstoši bioloģiskās lauksaimniecības shēmai vai nacionālās pārtikas kvalitātes shēmai, transportēts ne tālāk par 250 km līdz izglītības iestādei un ja par pienu no izglītojamiem vai viņu vecākiem vai aizbildņiem netiek prasīta samaksa, t.i., ja piens tiek piegādāts bez maksas. Pašreizējais valsts līdzfinansējums saskaņā ar noteikumu Nr.106 3.pielikuma B daļu ir EUR 0,54 par litru pasterizēta piena, tātad valsts un ES atbalsta kopējais apmērs ir aptuveni EUR 0,72 par litru. Šādu likmi saņem pretendents par visu pienu, kas piegādāts saskaņā ar valsts līdzfinansējuma nosacījumiem. Šādā valsts līdzfinansējuma kārtībā nav ņemti vērā četri faktori:1) ražošanas izmaksas pienam, kas fasēts mazā 1 porcijas iepakojumā (ne vairāk par 250 ml), ir lielākas nekā pienam, kas pildīts iepakojumā, no kura var iegūt vairākas porcijas (vairāk par 250 ml). Tādējādi ar pašreizējo līdzfinansējuma likmi tie uzņēmumi, kas programmā piegādāja pienu mazos iepakojumos, vairākkārt nonāca situācijā, kad valsts un ES atbalsts programmā nesedza piena ražošanas izmaksas (ieskaitot transportu un izmaksas izdalīšanai skolā), bet nosacījums, ka par šo pienu nedrīkst prasīt samaksu no izglītojamajiem, uzņēmumiem radīja zaudējumus. Šādas situācijas veidojās galvenokārt laikposmos, kad būtiski palielinājās svaigpiena iepirkuma cena (kas veido 30 līdz 50 % no pasterizēta piena ražošanas izmaksām).Tas nozīmē, ka noteikumos Nr.106 ietvertie valsts līdzfinansējuma nosacījumi neveicina porcijās fasēta piena izdalīšanu programmā;2) no izdalīšanas ērtuma un no sanitāro prasību aspekta mazās porcijās fasēts piens ir vairāk piemērots nekā lielos iepakojumos fasēts piens, kuram vēl ir nepieciešams sagatavot glāzes (tostarp mazgāt izlietotās glāzes) vai, piemēram, uzturēt un kopt piena izdales automātu;3) nemainīga valsts līdzfinansējuma likme nav pielāgojama reālajai tirgus situācijai, jo svaigpiena iepirkuma cena, kas pasterizēta piena ražošanā veido galvenās izmaksas, gada laikā svārstās ražošanas sezonalitātes ietekmē (pavasarī un vasarā piens tiek slaukts vairāk, tādēļ cena ir zemāka, savukārt rudenī un ziemā izslaukums samazinās, tādēļ iepirkuma cena pieaug). Pašreizējā valsts līdzfinansējuma likme 0,54 *euro* tika noteikta 2014.gada februārī, kad svaigpiena vidējā iepirkuma cena Latvijā bija 0,348 EUR/kg, savukārt līdz 2015.gada maijam dažādu tirgus faktoru ietekmē cena ir samazinājusies līdz 0,224 EUR/kg. Turklāt speciālistu prognozes liecina, ka vismaz līdz 2015.gada beigām būtiskas cenu augšupejas nebūs. Tādējādi ir izveidojusies situācija, kad programmā iesaistītajiem pretendentiem izmaksātā atbalsta apmērs pārsniedz faktiskās produkta saražošanas un piegādes izmaksas, veicinot neoptimālu pieejamā budžeta izlietojumu;4) saskaņā ar Latvijas bioloģiskās lauksaimniecības asociācijas mājaslapā ([www.lbla.lv](http://www.lbla.lv)) publicēto informāciju, bioloģiski ražotos produktus iegūst, saimniekojot ar dabiskām bioloģiskām metodēm, un vides piesārņojuma samazināšanu panāk, ierobežojot mājlopu skaitu un kūtsmēslu daudzumu uz zemes platības vienību.Dabas daudzveidības saglabāšanai bioloģiskajā lauksaimniecībā iesaka audzēt vietējo šķirņu kultūraugus un mājdzīvniekus, jo tie atrodas vislabākajā saderībā arī ar vietējiem mikroorganismiem un dod vietējiem iedzīvotājiem visvairāk piemēroto pārtiku. Tādēļ tāda piena piegāde, kas ražots atbilstoši bioloģiskās lauksaimniecības shēmas prasībām, programmā būtu īpaši veicināma ar lielāku līdzfinansējuma apmēru.Ievērojot iepriekšminēto, projekts paredz, ka:1) valsts līdzfinansējuma likme būs mainīga, un noteicošais faktors valsts līdzfinansējuma apmēra aprēķināšanai būs svaigpiena iepirkuma cena kā mainīgais elements. Šai cenai pieskaitot pārējās izmaksas, kas saistītas ar gatava produkta nogādāšanu līdz izglītojamajiem un kas mācību gada laikā nemainīsies, un no šīs summas atņemot Eiropas Savienības atbalsta apmēru (0,1815 EUR/kg, **pārrēķinātu uz litriem**), tiks aprēķināta valsts līdzfinansējuma likme par vienu produkta **litru**. Lai novērstu nevajadzīgu administratīvo slogu, valsts līdzfinansējuma aprēķināšanā tiks ņemta vērā vidējā svaigpiena iepirkuma cena ceturksnī, nevis mēnesī. Vidējo svaigpiena iepirkuma cenu kārtējam ceturksnim četras reizes gadā aprēķinās Lauksaimniecības datu centrs (turpmāk – LDC) no to trīs iepriekšējo mēnešu svaigpiena iepirkuma cenām, kas apkopotas saskaņā ar normatīvajiem aktiem par kārtību, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā. Aprēķināto vidējo svaigpiena cenu ceturksnim LDC nosūtīs Lauku atbalsta dienestam (turpmāk – LAD), kas savukārt aprēķinās valsts līdzfinansējuma likmi kārtējam ceturksnim, pieskaitot arī pārējās izmaksas. LAD aprēķinātā valsts līdzfinansējuma likmi katram nākamajam ceturksnim tiks publicēta laikrakstā “Latvijas Vēstnesis” līdz iepriekšējā ceturkšņa pēdējā mēneša 25.datumam; 2) pārējās piena pārstrādes izmaksas, kas var ietvert piemaksu par pienu, kurš ražots atbilstoši bioloģiskās lauksaimniecības prasībām, katru gadu noteiks īpaša zemkopības ministra izveidota komisija, kuras sastāvā ir Zemkopības ministrijas, Lauku atbalsta dienesta, Veselības ministrijas, Slimību profilakses un kontroles centra un Izglītības un zinātnes ministrijas (turpmāk – komisija) pārstāvji;3) ir dažādas valsts līdzfinansējuma likmes pienam ne vairāk kā 250 ml lielā iepakojumā un pienam vairāk nekā 250 ml lielā iepakojumā, jo mazos iepakojumos fasēta piena ražošanas, īpaši tā pārstrādes, izmaksas ir lielākas nekā lielā iepakojumā (no kura iespējams iegūt vairāk nekā 1 porciju) fasētam pienam. Izmantojot mainīgas valsts līdzfinansējuma likmes principu, valsts budžetā tiks ietaupīti līdzekļi. Ņemot vērā piena pārstrādes uzņēmumu līdz šim sniegto pasterizēta piena (dažādos iepakojumos) ražošanas un piegādes izmaksu apmēru un struktūru, kā arī pēdējo 12 mēnešu vidējo svaigpiena iepirkuma cenu, var pieņemt, ka valsts līdzfinansējuma provizoriskā likme pienam ne vairāk kā 250 ml lielā iepakojumā varētu sasniegt EUR 0,71 par 1 kilogramu (t.i., par 4–5 mazajām paciņām), bet pienam vairāk nekā 250 ml lielā iepakojumā – EUR 0,50 par 1 kilogramu;4) pienam, kas ražots atbilstoši bioloģiskās lauksaimniecības shēmas prasībām, pēc nepieciešamības tiks noteikta atsevišķa likme katra veida iepakojumam un lielāks pārējo izmaksu apmērs, bet nepārsniedzot pieejamo budžeta;5) valsts līdzfinansējuma un Eiropas Savienības atbalsta summa par 1 litru piena nedrīkst pārsniegt noteiktu apmēru, tā nodrošinot optimālu budžeta izlietošanu, tāpēc komisijai katru gadu līdz 10.jūlijam būs jānosaka arī nākamajam mācību gadam piemērojamais maksimālais atbalsts. Pēc nepieciešamības LAD aprēķinātā valsts līdzfinansējuma likme tiks samazināta par pārsniegto daļu;6) komisijas noteiktās pārējās izmaksas un maksimālo atbalstu LAD publicēs laikrakstā “Latvijas Vēstnesis” katru gadu līdz 15.jūlijam; 7) skolu ēdināšanas uzņēmums par produktu uzglabāšanu, sagatavošanu izdalīšanai un izdalīšanu no kopējās pieteiktās atbalsta summas (neietverot PVN) varēs saņemt ne vairāk kā 3% par pienu ne vairāk kā 250 ml lielā iepakojumā vai ne vairāk kā 7% par pienu vairāk nekā 250 ml lielā iepakojumā, tāpēc ka pienam mazā iepakojumā ar tā izdalīšanu saistītās izmaksas un līdz ar to ieguldītais darbs ir mazāks nekā pienam lielā iepakojumā;8) atbalsta pretendentam, kas ir publiska persona, produkti ir jāpiegādā atbilstoši normatīvajiem aktiem publisko iepirkumu jomā. Minētie nosacījumi ietverti noteikumu projekta 6.–15.punktā un 2.pielikumā. Projekts paredz, ka noteikumi stājas spēkā no 2015.gada 1.oktobra, lai LAD tiktu dots pietiekams laiks nepieciešamo administratīvo procedūru sakārtošanai.  |
| 3. | Projekta izstrādē iesaistītās institūcijas | LAD, LDC un Pārtikas un veterinārais dienests. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķa grupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms projekta tiesiskais regulējums, ir:**1) piena produktu ražotāji** kā atbalsta pretendenti (kas piegādā piena produktus izglītības iestādēm);**2) pašvaldības** kā atbalsta pretendenti (kas saistībā ar programmu organizē piena produktu piegādi vairākām savā pārziņā esošām izglītības iestādēm);**3)** **Latvijas vispārējās izglītības iestādes (t.sk. pirmsskolas)** kā atbalsta pretendenti un atbalsta produktu realizācijas vietas**;****4) saimnieciskās darbības veicēji, kas nodrošina ēdināšanu vispārējās izglītības iestādēs,** – kā atbalsta pretendenti un arī kā produktu izdalīšanas nodrošinātāji;**5) Latvijas pirmskolas izglītības iestāžu un vispārējās izglītības iestāžu 1.–9.klases izglītojamie**, kas saskaņā ar regulas Nr.657/2008 2.panta un projekta 3.punkta nosacījumiem ir valsts un Eiropas Savienības atbalsta valsts līdzfinansējuma daļas labuma guvēji, kuri katru mācību dienu bez maksas saņem līdz 250 ml pasterizēta piena. Pēc LAD informācijas, 2014./2015.mācību gadā “Skolas piena” programmā piedalījās 217,6 tūkstoši pirmsskolas un 1.–12.klases izglītojamo 974 izglītības iestādēs. Programmā kopumā piedalījās 115 atbalsta pretendentu. Pēc Izglītības un zinātnes ministrijas un Centrālās statistikas pārvaldes tīmekļa vietnēs ievietotās informācijas, 2014./2015.mācību gadā Latvijas pirmsskolas un vispārējās izglītības iestāžu 1.–9.klases izglītojamo kopējais skaits bija aptuveni 264 tūkstoši (pirmsskolas izglītojamo skaits par 2013./2014.m. g.), tātad bezmaksas pienu saņēma aptuveni 82% šo izglītojamo.  |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz administratīvā sloga palielināšanos LDC, jo tam 4 reizes gadā būs jārēķina ceturkšņa vidējā svaigpiena iepirkuma cena, savukārt LAD 4 reizes gadā būs jāsagatavo informācija publicēšana oficiālajā izdevumā “Latvijas Vēstnesis”1.punktā minētām sabiedrības mērķgrupām projekts tiesības un pienākumus nemaina.  |
| 3. | Administratīvo izmaksu monetārs novērtējums | Ceturkšņa vidējo svaigpiena iepirkuma cenu LDC aprēķinās 1 cilvēks, 4 reizes gadā tam patērējot 3 stundas katru ceturksni. Vienas stundas izmaksas ir EUR 5,7. Tādējādi gada izmaksas ceturkšņa vidējās svaigpiena cenas aprēķināšanai ir:**1 cilv. \* 3 h \* 4x \* EUR 5,7 = EUR 68.**Informāciju publicēšanai oficiālajā izdevumā “Latvijas Vēstnesis” LAD sagatavos 1 cilvēks, 4 reizes gadā patērējot tam 3 stundas katru ceturksni. Vienas stundas izmaksa ir EUR 5,7. Tādējādi gada izmaksas ceturkšņa vidējās svaigpiena cenas aprēķināšanai ir:**1 cilv. \* 3h \* 4x \* EUR 5,7 = EUR 68.** |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2015.** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 580 532 | 0,00 | 0,00 | 0,00 | 0,00 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 580 532 | 0,00 | 0,00 | 0,00 | 0,00 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 2 556 050 | 0,00 | 0,00 | 0,00 | 0,00 |
| 2.1. valsts pamatbudžets | 2 556 050 | 0,00 | 0,00 | 0,00 | 0,00 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 1 975 518 | 0,00 | 0,00 | 0,00 | 0,00 |
| 3.1. valsts pamatbudžets | 1 975 518 | 0,00 | 0,00 | 0,00 | 0,00 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | 1 975 518 | 0,00 | 0,00 | 0,00 | 0,00 |
| 5.1. valsts pamatbudžets | 1 975 518 | 0,00 | 0,00 | 0,00 | 0,00 |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1. Aprēķini atspoguļoti, noapaļojot rezultātus līdz 4 cipariem aiz komata (izņemot 5.punktā norādītās iepirkuma cenas, 6.punktā norādītās izmaksas un 7.punktā norādītās kopējās izmaksas).2. 2013./2014.mācību gadā programmā pavisam tika piegādāti 3 650 000 kg piena (par 2014/2015.mācību gadu pilna statistika vēl nav pieejama). Ņemot vērā programmā piegādāto piena daudzumu dinamiku laikā no 2010./2011.mācību gada (kad no 2011.gada tika atjaunots valsts līdzfinansējums), piena apjoms ik gadu ir palielinājies, un arī turpmākajos mācību gados sagaidāms noteikts apjoma pieaugums, Turklāt saskaņā ar anotācijas II sadaļas 1.punktā doto informāciju Skolas piena programmā piedalās ap 82% izglītojamo, tāpēc pieaugums ir ļoti iespējams. **Aprēķins pamatots ar piegādāto piena daudzumu pieaugumu par 10%**, t.i.:3 650 000 kg +10% = **4 037 269 kg ≈ 3 919 678,5845 *l*.**3. Tā kā LAD pašlaik netiek uzskaitīts piegādātā piena apjoms dažāda lieluma iepakojumos, bet ir zināms, ka no 10 Latvijas piena pārstrādes uzņēmumiem, kas, īstenojot programmu, piegādā produkciju, tikai divi uzņēmumi to piegādā mazos iepakojumā, kas nav lielāks par 250 ml, tiek pieņemts, ka šāds piens veidos 20%, bet piens lielā iepakojumā – 80% no visa piegādātā piena daudzuma.4. Turklāt tiek pieņemts, ka piens, kas ražots atbilstoši bioloģiskās lauksaimniecības shēmas prasībām, veidos ne vairāk kā 20% no vairāk nekā 250 ml lielā iepakojumos piegādātā daudzuma un ne vairāk kā 5% no ne vairāk kā 250 ml lielā iepakojumos piegādātā daudzuma (kaut arī pagaidām nav informācijas par to, ka “bioloģiskais” piens tiktu fasēts mazā iepakojumā). Tas nozīmē, ka piegādājumā daudzuma sadalījums provizoriski varētu būt šāds:* piens vairāk nekā 250 ml lielā iepakojumā:
	+ “bioloģiskais” – 627 148,5735 *l,*
	+ pārējais – 2 508 594,2941 *l*
* piens ne vairāk kā 250 ml lielā iepakojumā:
	+ “bioloģiskais” – 39 196,7858 *l*,
	+ pārējais – 744 738,9310 *l*.

5. Izmantojot LDC apkopotās vidējās svaigpiena iepirkuma cenas un aprēķinot konkrēto 3 mēnešu vidējo iepirkuma cenu, laikā no 2014.gada aprīļa līdz 2015.gada aprīlim **vidējā svaigpiena iepirkuma cena ceturksnim bija 0,231 EUR/*l*** bez pievienotās vērtības nodokļa. Tomēr jāņem vērā, ka svaigpiena iepirkuma cena ir mainīga – sezonāli gada laikā tā svārstās līdz pat 20% diapazonā – un pašlaik Krievijas 2014.gada 7.augustā noteiktā importa embargo (vairākiem ES, Norvēģijas un ASV izcelsmes lauksaimniecības un pārtikas produktiem, tostarp piena produktiem) radīto tirgus problēmu ietekmē svaigpiena cena ir par 27% zemāka nekā pirms embargo, tāpēc joprojām notiek tirgus pārkārtošanās un pielāgošanās jaunajiem pieprasījuma nosacījumiem. Tas savukārt nozīmē, ka kādā brīdī svaigpiena iepirkuma cenas lejupslīde apstāsies un cena sāks palielināties. **Turklāt ir jāņem vērā, ka svaigpienam, kas ražots atbilstoši bioloģiskās lauksaimniecības prasībām, iepirkuma cena būs mazliet augstāka nekā pārejam svaigpienam.** Tādēļ **aprēķinos pieņemts, ka svaigpiena iepirkuma cena** ceturksnī vidēji būs 0,32 EUR/l “bioloģiskajam svaigpienam un 0,30 EUR/*l* pārējam svaigpienam.6. Saskaņā ar programmā iesaistīto piena pārstrādes uzņēmumu sniegto informāciju par izmaksām **pārējās izmaksas** (bez pievienotās vērtības nodokļa, bet ietverot pārstrādes, transporta un citas izmaksas saistībā ar produktu izdalīšanu) veidoja:* pienam vairāk nekā 250 ml lielā iepakojumā – 0,19 EUR/*l* (maksimāli);
* pienam ne vairāk kā 250 ml lielā iepakojumā – 0,54 EUR/*l* (maksimāli).

7. Tādējādi **kopējās produkta ražošanas izmaksas,** ietverot arī Eiropas Savienības atbalstu 0,1815 EUR/kg un pievienotās vērtības nodokli, ko nepieciešams kompensēt ar valsts līdzfinansējumu, lai noteiktai mērķauditorijai nodrošinātu pienu bez maksas, vidēji laikposmā no 2014.gada aprīļa līdz 2015.gada aprīlim bija:* pienam vairāk nekā 250 ml lielā iepakojumā:
	+ “bioloģiskajam” – 0,62 EUR/*l*;
	+ pārējam – 0,60 EUR/*l*;
* pienam ne vairāk kā 250 ml lielā iepakojumā:
	+ “bioloģiskajam” – 1,04 EUR/*l*;
	+ pārējam – 1,01 EUR/*l*.

8. No šīm summām atņemot Eiropas Savienības atbalsta apmēru 0,1815 EUR/kg, tiek iegūtas **nepieciešamās valsts līdzfinansējuma likmes**:* pienam vairāk nekā 250 ml lielā iepakojumā:
	+ “bioloģiskajam” – **0,4385 EUR/*l*;**
	+ pārējam – **0,4185 EUR/*l***;
* pienam ne vairāk kā 250 ml lielā iepakojumā:
	+ “bioloģiskajam” – **0,8585 EUR/*l*;**
	+ pārējam – **0,8285 EUR/*l***.

9. Kopējais nepieciešamais valsts līdzfinansējuma apmērs:* pienam vairāk nekā 250 ml lielā iepakojumā:
	+ “bioloģiskajam” – 627 148,5735 *l* x **0,4385 EUR/l = EUR 275 004,6495;**
	+ pārējam – 2 508 594,2941 *l* x **0,4185 EUR/l = EUR 1 049 846,7121;**
* pienam ne vairāk kā 250 ml lielā iepakojumā:
	+ “bioloģiskajam” – 39 196,7858 *l* x **0,8585 EUR/l = EUR 33 650,4406**
	+ pārējam – 744 738,9310 *l* x **0,8285 EUR/l = EUR 617 016,2044**.
* **Kopējais nepieciešamais finansējums = EUR 1 975 518,0000**
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015., 2016., 2017. un 2018.gadā “Skolas piena” programmai kopējais paredzētais finansējums ir EUR 2 556 050 gadā no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”, tajā skaitā valsts līdzfinansējums programmai ir paredzēts EUR 1 975 518 gadā. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Paredzēts, ka ar projekta spēkā stāšanos spēku zaudēs Ministru kabineta 2011.gada 1.februāra noteikumi Nr.106 "Kārtība, kādā piešķir, administrē un uzrauga valsts un Eiropas Savienības atbalstu piena produktu piegādei izglītojamiem vispārējās izglītības iestādēs” (Latvijas Vēstnesis, 2011, 22.nr.; 2012, 22.nr.; 2012, 123.nr.; 2013, 168.nr.; 2014, 48.nr.; 2015, 14., 30.nr.) |
| 2. | Atbildīgā institūcija  | Zemkopības ministrija |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Regula Nr.1308/2013;Regula Nr.1370/2013;Regula Nr.657/2008. |
| 2. | Citas starptautiskās saistības | Nav attiecināms. |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr.1308/2013;Regula Nr.1370/2013**Regula Nr. 657/2008.** |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr.657/2008 3.pants,* *Regulas Nr.1308/2013 26.panta 1.punkts, Regulas Nr.1370/2013 6.panta 2.punkts* | *3.punkts* | *Ieviests pilnībā.* | *Projekts paredz atbalstu piešķirt par dažiem Regulas Nr.657/2008 I pielikumā minētajiem produktiem, kuri atbilst Regulas Nr.1308/2013 26.panta 1.punktā minētajiem KN kodiem.*  |
| *Regulas Nr.1308/2013 26.panta 5.punkts* | *3., 7., 8., 9., 10., 11., 12., 13., 14.,15., 16. un 19.punkts* | *Ieviests pilnībā.* | *Projekts paredz nosacījumus valsts līdzfinansējuma apmēra noteikšanai un piešķiršanai.*  |
| *Regulas Nr.657/2008 6.panta 2.punkts* | *4.punkts* | *Ieviests pilnībā.* | *Projekts, kas var būt atbalsta pretendenti.* |
| *Regulas Nr.657/2008 7., 8., 9.pants* | *5.punkts* | *Ieviests pilnībā.* | *Projekts nosaka pretendentu apstiprināšanas kārtību.* |
| *Regulas Nr.657/2008 11.pants* | *14.1.apakšpunkts, 2.pielikums* | *Ieviests pilnībā.* | *Projekts nosaka atbalsta iesnieguma saturu un adresātu.* |
| *Regulas Nr.657/2008 12.panta 1. punkts* | *14.2. un 14.3.apakšpunkts*  | *Ieviests pilnībā.* | *Projekts nosaka dokumentus, kas jāiesniedz kopā ar atbalsta iesniegumu, lai pierādītu piegādāto produktu daudzumu.* |
| *Regulas Nr.657/2008 12.panta 1. punkts* | *17.punkts* | *Ieviests pilnībā.* | *Projekts nosaka atbalsta izmaksas kārtību.* |
| *Regulas Nr.657/2008 15.pants* | *23.punkts* | *Ieviests pilnībā.* | *Projekts nosaka, ka Lauku atbalsta dienests veic produktu piegādes pavaddokumentu un produktu izlietojuma uzskaites dokumentu pārbaudes saistībā ar atbalsta izmaksu.* |
| *Regulas Nr.657/2008 17.pants* | *26.punkts* | *Ieviests pilnībā.* | *Projekts nosaka, ka informāciju par programmas apguves rādītājiem mācību gadā sniedz Lauku atbalsta dienests*  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts paredz no Regulas Nr.657/2008 I pielikumā minētajiem produktiem valsts līdzfinansējumu piešķirt tikai termiski apstrādāta piena piegādei pirmsskolas un 1.–**9.klases** izglītojamiem. Šāds piens atbilst Regulas Nr.1308/2013 26.panta 1.punktā minētajam KN kodam 0401, un par to var saņemt Eiropas Savienības atbalstu 18,15 *euro* apmērā par 100 kg produkta saskaņā ar Regulas Nr.1370/2013 6.panta 2.punktu.Projekts paredz, ka valsts līdzfinansējuma apmērs (un likme par 1 **litru** produkta) būs mainīga pa ceturkšņiem, pamatojoties uz trīs iepriekšējo mēnešu vidējās svaigpiena iepirkuma cenas līmeni, kā arī uz kārtējam mācību gadam noteikto pārējo izmaksu līmeni. Turklāt projekts paredz noteikt maksimālo atbalstu, ko valsts līdzfinansējuma un Eiropas Savienības atbalsta kopsumma nedrīkstēs pārsniegt. Tādējādi projekts paredz, ka valsts līdzfinansējuma likme pēc nepieciešamības tiek samazināta par pārsniegto daļu. Tāpat projekts paredz, ka pienam, kas ražots atbilstoši bioloģiskās lauksaimniecības shēmas prasībām, var tikt piemērota papildu piemaksa, lai veicinātu šāda piena piegādi programmā.Projektā ietverts arī nosacījums atšķirīgu valsts līdzfinansējuma likmi atkarībā no tā, vai piens tiek piegādāts ne vairāk kā 250 ml lielā iepakojumā (t.i., vienas porcijas iepakojumā) vai vairāk nekā 250 ml lielā iepakojumā, no kura var iegūt vairāk par 1 porciju.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Š.g. 25.maijā Zemkopības ministrijā notika tikšanās ar Rīgas Domes speciālistiem skolu iepirkumu un skolu ēdināšanas jautājumos, lai izskatītu ar Skolas piena programmas ieviešanu saistītos problēmjautājumus Rīgas pilsētas skolās. Š.g. 12.jūnijā Zemkopības ministrijā notika sanāksme, kurā tika izskatīts ministrijas sagatavotais priekšlikums valsts līdzfinansējuma likmes noteikšanai. Sanāksmē piedalījās Zemnieku Saeimas, Latvijas Bioloģiskās lauksaimniecības asociācijas, Lauku atbalsta dienesta un Skolas piena programmā iesaistīto piena pārstrādes uzņēmumu pārstāvji. (Informatīvie materiāli sanāksmes dalībniekiem tika nosūtīti elektroniski š.g. 8.jūnijā.) Sanāksmē tika panākta vienošanās par Zemkopības ministrijas priekšlikumu. Š.g. 18.jūnijā Zemkopības ministrijā notika sanāksme ar skolu ēdināšanas uzņēmumu pārstāvjiem, lai izskatītu ministrijas sagatavoto priekšlikumu par to, ka tiek fiksēta konkrēta procentuāla daļa no kopējā atbalsta, ko ēdināšanas uzņēmums var paturēt par produktu sagatavošanu un izdalīšanu, vienojoties ar produktu piegādātāju. Sanāksmē tika panākta vienošanās par Zemkopības ministrijas priekšlikumu. Š.g. 15.jūlijā Zemkopības ministrijā notika sanāksme ar piena nozares nevalstiskajām organizācijām, lai izskatītu Zemkopības ministrijas sagatavoto normatīvā akta projektu. (Projekts sanāksmes dalībniekiem tika izsūtīts š.g. 9.jūlijā.)  |
| 2. | Sabiedrības līdzdalība projekta izstrādē  | Š.g. 25.maija sanāksmē notika viedokļu apmaiņa, vienojoties par to, ka būtu nepieciešams noteikt konkrētu daļu no kopējā programmas atbalsta, ko par produkta uzglabāšanu, sagatavošanu un pasniegšanu skolēniem drīkst paturēt skolu ēdināšanas uzņēmums. Šis priekšlikums tika ietverts projektā. Š.g. 12.jūnija, 18.jūnija un 15.jūlija sanāksmju dalībnieki atbalstīja Zemkopības ministrijas priekšlikuma tālāku virzīšanu..  |
| 3. | Sabiedrības līdzdalības rezultāti  | Projekts ir sagatavots, ņemot vērā sanāksmju rezultātus. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izpildi nodrošinās LAD sadarbībā ar LDC un PVD. |
| 2. | Projekta izpildes ietekme uz pārvaldes funkcijām un pārvaldes institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts radīs jaunu uzdevumu LAD (informācijas sagatavošana publicēšanai) un LDC (ceturkšņa iepirkuma cenu aprēķināšana un nosūtīšana LAD).Funkcijas tiks pildītas par esošā budžeta līdzekļiem. |
| 3. | Cita informācija | Nav |

Zemkopības ministrs J.Dūklavs

04.09.2015. 12:48

3816

I.Orlova

67027376, Inga.Orlova@zm.gov.lv